แนวโน้ม SET แกว่งแคบหลังไร้ปัจจัยใหม่ – โควิดกดดัน แนะติดตาม “ภูเก็ตแซนด์บ็อกซ์”
แนวโน้ม SET แกว่งตัวกรอบแคบหลังไร้ปัจจัยใหม่หนุน ขณะที่สถานการณ์โควิดยังกดดัน โดยวันนี้แนะจับตาผลการประชุมโอเปก และ “ภูเก็ตภูเก็ตแซนด์บ็อกซ์" ซึ่งคาดหนุน Sentiment ช่วงสั้นได้
1 ก.ค. 2564

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยเช้านี้คาดว่าจะแกว่งแคบ คล้ายคลึงตลาดหุ้นในภูมิภาคเอเชียที่เช้านี้เคลื่อนไหวทั้งในแดนบวก-ลบในกรอบแคบ เนื่องจากตลาดฯไม่มีปัจจัยใหม่เข้ามาหนุน แต่ก็ให้รอดูโครงการภูเก็ตแซนด์บ็อกซ์ที่เริ่มในวันนี้จะเป็นอย่างไรบ้าง ซึ่งน่าจะช่วยหนุน Sentiment ในช่วงสั้นได้
นอกจากานี้ ราคาน้ำมันก็ยังปรับตัวขึ้นหลังจากที่ตัวเลขสต็อกน้ำมันดิบของสหรัฐลดลงมากกว่าคาด น่าจะช่วยหนุนหุ้นในกลุ่มน้ำมันได้แต่ก็ไม่น่าจะมากเหมือนในอดีต เนื่องจากจำนวนผู้ติดเชื้อโควิด-19 ในวันนี้อยู่ในระดับที่สูง และยังจำนวนผู้เสียชีวิตที่อยู่ในระดับสูงด้วย ส่งผลให้สถานการณ์การแพร่ระบาดไวรัสโควิด-19 เป็นปัจจัยที่มากดดันตลาดฯ และยังต้องติดตามดูต่อไป
พร้อมให้แนวรับ 1,582 จุด ส่วนแนวต้าน 1,600 จุด